EkBass/fiwiki-20250220-pages-articles huggingface dataset:
Jyrki Hämäläinen

Jyrki Uolevi Hämäläinen (27. heinäkuuta 1942 Tampere – 18. maaliskuuta 2008 Espoo) oli suomalainen populaarikulttuuriin erikoistunut toimittaja. Jyrki Hämäläinen 1942 – 2008. Yle Uutiset 19.3.2008 ==Elämä== Hämäläinen opiskeli Tampereen yliopistossa ja toimi harjoittelijana tv-studioissa Lontoossa ja Los Angelesissa. Hän oli Suosikki-lehden päätoimittaja vuosina 1968–2003. Hän toimi myös show-promoottorina ja ohjelmiston tuottajana. Päätoimittajan uran päättyessä Hämäläinen julkaisi muistelmansa Seikkailija tämän maailman – kovilta kaduilta tähtien suosikiksi ja sen jälkeen kirjoitti vielä Urpo Lahtisen, Olavi Virran ja Dannyn elämäkerrat sekä lehtikolumneja. Lehtityön ohella Jyrki Hämäläinen muistetaan 1960-luvun televisio-ohjelmista, kuten Ohimennen, Syrjähyppy, Antaa soittaa ja Kertaheitolla, joita hän toimitti yhdessä Markku Veijalaisen kanssa. Toimittajatyön lisäksi Jyrki Hämäläinen on vaikuttanut musiikkimaailmassa myös äänilevyesiintyjänä sekä sanoittajana. Vuonna 1966 Hämäläiseltä ilmestyi single Lätkämarssi / Animals, jonka molemmat kappaleet olivat Hämäläisen omia sanoituksia. Lisäksi hän on sanoittanut yhdessä Kari Kuuvan kanssa Suomen Euroviisu-karsinnoissa vuonna 1975 toiseksi sijoittuneen Dannyn esittämän kappaleen Seikkailija sekä Raul Reimanin kanssa vuonna 1986 niin ikään Dannyn esittämän kappaleen Ninja. Hämäläinen toimi myös tuottajana Jarno Sarjasen vuonna 1985 ilmestyneellä albumilla Mustat kaleerit. Juice Leskisen kappaleen ”Jyrki boy” on arveltu perustuvan Jyrki Hämäläiseen. ==Yksityiselämä== Hämäläinen oli naimisissa Suomen mannekiinikuningattareksi valitun Arja-Liisa Inguksen kanssa parikymmentä vuotta. He tapasivat vuonna 1976 ja erosivat virallisesti vuonna 1997. Avioliitto oli lapseton. Hämäläinen kuoli vuonna 2008 sairauskohtaukseen kotonaan 65-vuotiaana. Tarkkaa kuolinsyytä ei ole annettu julki, mutta Dannyn eli Ilkka Lipsasen mukaan hän oli kärsinyt kovasta stressistä lopetettuaan toimen Suosikin päätoimittajana. Hämäläisen kerrotaan syöneen yhdeksää eri lääkettä mm. eturauhasvaivoihin, ja laihtuneen rajusti, mihin lääkärit eivät tienneet syytä TV1 MOT: Sekava resepti, 8.2.2011. Hämäläinen siunattiin Olarin kirkossa 2. huhtikuuta ja haudattiin Hietaniemen hautausmaalle Helsinkiin vanhan alueen kortteliin 26, riville 10 ja hautapaikalle 333. == Teokset == * * * * * * * == Lähteet == == Aiheesta muualla == * Jyrki Hämäläisen muistokirjoitus Helsingin Sanomissa. * * * Jyrki Hämäläinen Dannyn sivuilla * Jyrki Hämäläinen Jatkoajassa. Ylen Elävä arkisto. * Miten minusta tuli minä, Jyrki Hämäläinen. Ylen Elävä arkisto. Luokka:Suomalaiset päätoimittajat Luokka:Suomalaiset tietokirjailijat Luokka:Musiikkitoimittajat Luokka:Suomalaiset kulttuurielämän vaikuttajat Luokka:Vuonna 1942 syntyneet Luokka:Vuonna 2008 kuolleet
EU (täsmennyssivu)

EU voi viitata: * * Ephraim Union, alueellinen poliittinen puolue Intian osavaltiossa Mizoramissa * Europa Universalis, tietokonepeli * Euraasian unioni, entisten neuvostotasavaltojen ehdotettu poliittinen liitto * Euroopan unioni, eurooppalaisten maiden poliittinen liitto (se on myös sen ISO 3166 maakoodi) * Expanded Universe, (yleensä science fictionissa), on epävirallinen joukko lisäyksiä kuviteelliseen universumiin Eu voi viitata: * Eu, kunta Ranskassa Seine-Maritimen departementissa * Eulerin luku, dimensioton momentum transport parametri fysiikassa * Eurooppa, maanosa, (harvoin käytetty, kirjoitetaan myös EU) * * Eun kreivi, eräille Ranskan kuningasperheen jäsenille annettu aatelisarvo * eu voi viitata: * Baskin kieli: ISO 639 alpha-2 kielikoodi (viittaamaan Euskara, baskien kieli) * .eu, ylätason Internet-tunnus (ccTLD) Euroopan unionille * .eu.int, Euroopan unionin toimielimien ja hallinnollisten sivujen käyttämä Internet-tunnus, korvautunee vähitellen .eu-tunnuksilla * suomen kielen yksi viidestätoista suppenevasta diftongista
Numbers Entertainment

Numbers Entertainment Oy oli vuonna 2003 perustettu suomenkieliseen hip hoppiin keskittynyt levy-yhtiö. Numbers on julkaissut Stig Doggia, Asaa, Davoa ja Kaucasta. Yhtiön perustajat ovat olleet mukana luomassa hip-hop -kulttuuria jo 1980-luvun lopulta lähtien. Yhtiöllä on äänitysstudio Helsingin keskustassa. ==Julkaisut== * Davo: Anthem / Niinku täälpäin sanotaan (NBS001) CDS, 2005, singlelistan 19. * Edu Kehäkettunen: Lentäjän koira (NBS002) CD, 2005 * Stig Dogg: Rakkauden Bermudan kolmio (NBS004) CDS, 2006, singlelistan 18. * Kaucas: Saimaanrannalta (NBS003) CDS, 2006 * Kaucas: Lopunajanlaulut 2006 (NBS005) CD, 2006 * Stig Dogg: Stig Dogg (NBS006) CD, 2006, albumilistan 37. * Asa: Terveisiä kaaoksesta (NBS007) CD, 2006, albumilistan 7. Luokka:Suomalaiset hip hop -levy-yhtiöt
Verkkourkinta

Verkkourkinta eli tietojenkalastelu (myös , suomeksi käytössä termi kalastelu) on tietotekniikassa rikollista toimintaa, jolla pyritään saamaan haltuun luottamuksellisia tietoja, kuten henkilö- tai tilitietoja, esiintymällä tiedon saantiin oikeutettuna tahona. Haluttua tietoa ovat erityisesti salasana- tai luottokorttitiedot, joita käyttämällä hyökkääjä voi päästä huomattaviin taloudellisiin voittoihin; jo muutama huijaukseen langennut uhri voi tehdä rikollisesta toiminnasta kannattavaa. Urkinta tapahtuu yleensä sähköpostin tai pikaviestimen avulla. Huijausviesti pyrkii näyttämään mahdollisimman aidolta ja luotettavan tahon lähettämältä. Huijarit käyttävät hyväksi ihmisten luottamusta ja voivat tekeytyä esimerkiksi poliisiksi tai pankin virkailijaksi. Rikolliset kertovat henkilön rahojen olevan uhattuna ja pyytävät sillä verukkeella huijattua lähettämään verkkopankkitunnuksensa, tilitietonsa tai luottokortin numeronsa. Tämän jälkeen rikolliset tyhjentävät uhrin pankkitilin kokonaan. Huijarit voivat myös tekeytyä pankin virkailijoiksi ja pyytää tietoja jotta voivat korjata virheellisen laskun tililtä. Oikeasti pankki ja poliisi ei koskaan kysy näitä tietoja. Monesti myös huijarit lähettävät viestin, jossa on valmis linkki aidolta näyttävälle valesivulle, josta pankkitunnukset varastetaan. Tietämättömiä auttaa huijaamaan sähköpostiviestien aukkoisuus ulkomuodoltaan. Viesti, jonka lähettäjäksi ilmoitetaan `support@yritys.fi`, ei ole välttämättä millään tavalla sidoksissa yritys.fi-palvelimeen. Otsikkotiedoista yleensä on nähtävissä se miltä palvelimelta viesti on peräisin.Kirjeen rakenne Eräät sähköpostipalvelut, kuten Gmailin selainversio, huomauttavat asiakkaalle viestin tullessa eri palvelimelta kuin lähettäjäosoitteessa on ilmoitettu. == Katso myös == * Monivaiheisen todentamisen väsytyshyökkäys == Lähteet == == Aiheesta muualla == Luokka:Tietotekniikkarikollisuus Luokka:Seulonnan keskeiset artikkelit
Georg Thoma

Georg Thoma (s. 20. elokuuta 1937 Hinterzarten) on saksalainen yhdistetyn hiihdon olympiavoittaja.Sports Reference LLC Thoma oli Lahden MM-kisoissa 1958 yhdistetyn kilpailussa 16:s mutta voitti kaksi vuotta myöhemmin olympiakultaa Squaw Valleyn kisoissa. Zakopanen MM-kisoissa 1962 hän keskeytti kaaduttuaan mäessä. Innsbruckin olympialaisissa 1964 hän voitti mäkiosuuden mutta jäi suksien epäonnistuneen voitelun myötä lopputuloksissa pronssille. Viimeisissä yleisen sarjan arvokisoissaan, Oslon MM-hiihdoissa 1966 hän voitti kultaa.Arponen, ym., s. 336–337 Thoma voitti yhdistetyn Holmenkollenilla ensimmäisenä keskieurooppalaisena ylivoimaisesti oltuaan paras sekä mäki- että hiihto-osuudella vuonna 1963 ja uusi voittonsa kahtena seuraavana vuonna. Hän voitti myös Salpausselällä vuosina 1961 ja 1965 sekä Falunissa vuonna 1963. Maansa mestaruuden hän voitti yhdeksän kertaa peräkkäin vuosina 1958–1966. Thoman vahvempi osa-alue yhdistetyssä oli mäkihyppy. Hän olikin erityisen hyvä hyppäämään mäkeä, mistä kertovat myös kolme Saksan liittotasavallan mäkihyppymestaruutta vuosina 1960, 1961 ja 1963 sekä Lahden MM-kisojen 27. sija vuonna 1958, Garmisch-Partenkirchenin osakilpailun voitto Keski-Euroopan mäkiviikolla 1961–1962 ja mäkiviikon kokonaiskilpailun kuudes sija seuraavana talvena. Vuonna 1960 Thoma valittiin Saksan liittotasavallassa Vuoden urheilijaksi. Ikämiehenä hän on kilpaillut hiihtäjänä. Thoman veljenpoika Dieter on sittemmin myös menestynyt mäkihyppääjänä. == Lähteet == * * === Viitteet === Luokka:Saksalaiset yhdistetyn hiihtäjät Luokka:Saksalaiset olympiavoittajat Luokka:Vuonna 1937 syntyneet Luokka:Elävät henkilöt
Tormod Knutsen

Tormod Knutsen (7. tammikuuta 1932 Eidsvoll – 23. helmikuuta 2021) oli norjalainen yhdistetyn hiihdon olympiavoittaja.Arponen, ym., s. 329–330 Knutsen siirtyi mäkihypystä yhdistetyn kilpailijaksi 1950-luvun alkupuoliskolla. Cortina d’Ampezzon olympialaisissa 1956 hän sijoittui yhdistetyssä kuudenneksi ja Lahden MM-kilpailuissa 1958 yhdeksänneksi. Squaw Valleyn olympialaisissa 1960 hän saavutti hopeaa Georg Thoman takana ja Zakopanen MM-kilpailuissa 1962 hän sijoittui neljänneksi. Innsbruckin talviolympialaisissa 1964 hän voitti kultaa selvällä 16,2 pisteen erolla Neuvostoliiton Nikolai Kiseljoviin oltuaan mäkiosuudella toiseksi ja hiihdossa neljänneksi paras. Knutsen voitti yhdistetyn kilpailun Holmenkollenilla vuonna 1958 ja Ruotsin hiihtokisoissa vuonna 1959. Salpausselällä hän sijoittui toiseksi vuonna 1956 ja kolmanneksi vuonna 1962. Kauden 1961–1962 jälkeen Knutsenia ryhtyi valmentamaan maanmies ja olympiavoittaja Sverre Stenersen. == Lähteet == * === Viitteet === Luokka:Norjalaiset olympiavoittajat Luokka:Norjalaiset yhdistetyn hiihtäjät Luokka:Vuonna 1932 syntyneet Luokka:Vuonna 2021 kuolleet
Franz Keller

Franz Keller (s. 19. tammikuuta 1945 Nesselwang) on saksalainen yhdistetyn hiihdon olympiavoittaja. Hän oli maailman huipulla 1960-luvun loppupuoliskolla.Arponen, ym., s. 328–329Sports Reference LLC Keller sijoittui Oslon MM-hiihdoissa 1966 maanmiehensä Georg Thoman jälkeen hopealle. Kaksi vuotta myöhemmin, Grenoblen talviolympialaisissa 1968 hän voitti olympiakultaa. Vysoké Tatryn MM-kisoissa 1970 hän sijoittui yhdistetyssä 11:nneksi, Sapporon olympialaisissa 1972 33:nneksi ja Falunin MM-kisoissa 1974 sijalle 28. Holmenkollenin kisoissa Keller voitti yhdistetyn vuonna 1967 sekä sijoittui toiseksi vuonna 1969 ja kolmanneksi vuonna 1973. Puijon kisoissa hän oli ykkönen vuonna 1967. Keller osallistui arvokilpailuihin myös mäkihyppääjänä. Hän sijoittui Oslon MM-kisoissa 1966 pienessä mäessä 11:nneksi ja suurmäessä 17:nneksi sekä Grenoblen olympialaisissa 1968 suurmäessä 36:nneksi. Keski-Euroopan mäkiviikolla hän sijoittui kuudenneksi kaudella 1966–1967. Keller aloitti urheilu-uransa tenniksen pelaajana. Ammatiltaan hän oli muurari. == Lähteet == * * === Viitteet === Luokka:Saksalaiset yhdistetyn hiihtäjät Luokka:Saksalaiset olympiavoittajat Luokka:Vuonna 1945 syntyneet Luokka:Elävät henkilöt
Yhdistetyn maailmancup 1983–1984

Talvella 1983–1984 järjestettiin ensimmäinen yhdistetyn maailmancupin kausi. Cupissa oli seitsemän osakilpailua, joista ensimmäinen käytiin 17. joulukuuta 1983 Seefeldissä, Itävallassa ja viimeinen 24. maaliskuuta 1984 Štrbské Plesossa, Tšekkoslovakiassa. ==Osakilpailut ja voittajat== Päivämäärä Paikka Kilpailu Voittaja Tulokset 17\. joulukuuta 1983 Seefeld Gundersen K90/15 km Kerry Lynch Uwe Dotzauer 29\. joulukuuta Oberwiesenthal Gundersen K90/15 km Andreas Langer 7\. tammikuuta 1984 Schonach Gundersen K90/15 km Thomas Müller 24\. helmikuuta Falun Gundersen K90/15 km Rauno Miettinen 3\. maaliskuuta Lahti Gundersen K120/15 km Thomas Müller 8\. maaliskuuta Oslo Gundersen K120/15 km Espen Andersen 24\. maaliskuuta Štrbské Pleso Gundersen K90/15 km Tom Sandberg ==Maailmancupin kokonaiskilpailun loppupisteiden kymmenen parasta== Sija Urheilija Maa Pisteet 1\. Tom Sandberg 103 2\. Uwe Dotzauer 89 3\. Geir Andersen 82 4\. Thomas Müller 72 4\. Aleksandr Prosvirnin 72 6\. Rauno Miettinen 54 7\. Hubert Schwarz 46 8\. Kerry Lynch 43 8\. Hallstein Bøgseth 43 10\. Hermann Weinbuch 42 *Täydellinen pistetaulukko FIS:n tietokannassa 1983–1984 Luokka:Vuoden 1983 urheilu Luokka:Vuoden 1984 urheilu
Yhdistetyn maailmancup 1984–1985

Yhdistetyn maailmancupin kaudella 1984–1985 järjestettiin seitsemän osakilpailua. ==Osakilpailut ja voittajat== Päivämäärä Paikka Kilpailu Voittaja Tulokset 15\. joulukuuta 1984 Planica Gundersen K90/15 km Geir Andersen 20\. joulukuuta Sankt Moritz Gundersen K90/15 km Geir Andersen 29\. joulukuuta Oberwiesenthal Gundersen K90/15 km Heiko Hunger 5\. tammikuuta 1985 Schonach Gundersen K90/15 km Hermann Weinbuch 23\. helmikuuta Leningrad Gundersen K90/15 km Geir Andersen 2\. maaliskuuta Lahti Gundersen K90/15 km Geir Andersen 16\. maaliskuuta Oslo Gundersen K120/15 km Hermann Weinbuch ==Maailmancupin kokonaiskilpailun kymmenen parasta== Sija Urheilija Maa Pisteet 1\. Geir Andersen 140 2\. Hermann Weinbuch 126 3\. Hubert Schwarz 79 4\. Hallstein Bøgseth 69 5\. Heiko Hunger 62 6\. Uwe Dotzauer 52 7\. Thomas Müller 46 8\. Torbjørn Løkken 39 9\. Ivar Olsen 38 10\. Klaus Sulzenbacher 34 *Täydellinen pistetaulukko FIS:n tietokannassa 1984–1985 Luokka:Vuoden 1984 urheilu Luokka:Vuoden 1985 urheilu
Yhdistetyn maailmancup 1985–1986

Yhdistetyn maailmancupin kaudella 1985–1986 järjestettiin seitsemän osakilpailua. ==Osakilpailut ja voittajat== Päivämäärä Paikka Kilpailu Voittaja Tulokset 21\. joulukuuta 1985 Tarvisio Gundersen K90/15 km Geir Andersen 29\. joulukuuta Oberwiesenthal Gundersen K90/15 km Thomas Müller 4\. tammikuuta 1986 Schonach Gundersen K90/15 km Hermann Weinbuch 18\. tammikuuta Murau Gundersen K90/15 km Hermann Weinbuch 28\. helmikuuta Lahti Gundersen K90/15 km Hermann Weinbuch 14\. maaliskuuta Oslo Gundersen K120/15 km Hallstein Bøgseth 22\. maaliskuuta Štrbské Pleso Gundersen K90/15 km Hermann Weinbuch ==Maailmancupin kokonaiskilpailun kymmenen parasta== Sija Urheilija Maa Pisteet 1\. Hermann Weinbuch 120 2\. Thomas Müller 86 3\. Geir Andersen 81 4\. Hallstein Bøgseth 73 5\. Hubert Schwarz 48 6\. Fredy Glanzmann 44 7\. Klaus Sulzenbacher 43 8\. Gian-Paolo Mosele 41 9\. Espen Andersen 40 9\. Andreas Schaad 40 *Täydellinen pistetaulukko FIS:n tietokannassa 1985–1986 Luokka:Vuoden 1985 urheilu Luokka:Vuoden 1986 urheilu
Yhdistetyn maailmancup 1986–1987

Yhdistetyn maailmancupin kaudella 1986–1987 järjestettiin yhdeksän osakilpailua. ==Osakilpailut ja voittajat== Päivämäärä Paikka Kilpailu Voittaja Tulokset 13\. joulukuuta 1986 Canmore Gundersen K90/15 km Torbjørn Løkken 30\. joulukuuta Oberwiesenthal Gundersen K90/15 km Hippolyt Kempf 3\. tammikuuta 1987 Schonach Gundersen K90/15 km Hubert Schwarz 10\. tammikuuta Reit im Winkl Gundersen K90/15 km Fredy Glanzmann 17\. tammikuuta Autrans Gundersen K90/15 km Torbjørn Løkken 28\. helmikuuta Lahti Gundersen K90/15 km Thomas Müller 6\. maaliskuuta Falun Gundersen K90/15 km Torbjørn Løkken 13\. maaliskuuta Leningrad Gundersen K90/15 km Vasili Savin 19\. maaliskuuta Oslo Gundersen K120/15 km Hermann Weinbuch ==Maailmancupin kokonaiskilpailun kymmenen parasta== Sija Urheilija Maa Pisteet 1\. Torbjørn Løkken 146 2\. Hermann Weinbuch 100 3\. Hippolyt Kempf 90 4\. Hubert Schwarz 89 5\. Thomas Müller 86 6\. Allar Levandi 73 7\. Vasili Savin 72 8\. Klaus Sulzenbacher 68 9\. Trond-Arne Bredesen 66 10\. Fredy Glanzmann 52 == Aiheesta muualla == *Täydellinen pistetaulukko FIS:n tietokannassa 1986–1987 Luokka:Vuoden 1986 urheilu Luokka:Vuoden 1987 urheilu
Vuoden 2005 unohdetut kriisit

Vuoden 2005 unohdetut kriisit ovat uutistoimisto Reutersin juhlasäätiön ylläpitämän humanitaarisen uutispalvelu AlertNetin asiantuntijoiden avulla kokoama luettelo vuonna 2005 pitkään jatkuneista humanitaarisista kriiseistä, jotka saivat suhteettoman vähän huomiota. Luettelossa mainittiin Kongon demokraattisen tasavallan tila, Pohjois-Ugandan ihmisoikeusrikkomukset ja erikseen Lord's Resistance Army, Sudanin nälänhätä ja Darfurin joukkomurhat, AIDS, Länsi-Afrikasta Liberian, Sierra Leonen ja Norsunluurannikon tila, Kolumbian ja Tšetšenian tilat, Haitin huumekauppa, Nepalin ihmisoikeudet ja maolaisuus sekä infektiotaudeista malaria ja tuberkuloosi. == Katso myös == *YK:n vuosituhattavoitteet == Aiheesta muualla == * Luokka:Kansainvälinen politiikka Luokka:2005
Yhdistetyn maailmancup 1987–1988

Yhdistetyn maailmancupin kaudella 1987–1988 järjestettiin seitsemän osakilpailua. ==Osakilpailut ja voittajat== Päivämäärä Paikka Kilpailu Voittaja Tulokset 18\. joulukuuta 1987 Bad Goisern Gundersen K90/15 km Klaus Sulzenbacher 9\. tammikuuta 1988 Sankt Moritz Gundersen K90/15 km Torbjørn Løkken 16\. tammikuuta Le Brassus Gundersen K90/15 km Trond-Arne Bredesen 23\. tammikuuta Seefeld Gundersen K90/15 km Klaus Sulzenbacher 12\. maaliskuuta Falun Gundersen K90/15 km Klaus Sulzenbacher 18\. maaliskuuta Oslo Gundersen K120/15 km Torbjørn Løkken 25\. maaliskuuta Rovaniemi Gundersen K90/15 km Klaus Sulzenbacher ==Maailmancupin kokonaiskilpailun kymmenen parasta== Sija Urheilija Maa Pisteet 1\. Klaus Sulzenbacher 160 2\. Torbjørn Løkken 116 3\. Andreas Schaad 80 4\. Hippolyt Kempf 69 5\. Trond-Arne Bredesen 66 6\. Thomas Müller 53 7\. Uwe Prenzel 43 8\. Miroslav Kopal 41 9\. Hallstein Bøgseth 36 9\. Vasili Savin 36 *Täydellinen pistetaulukko FIS:n tietokannassa 1987–1988 Luokka:Vuoden 1987 urheilu Luokka:Vuoden 1988 urheilu
N'ssi N'ssi

N'ssi N'ssi on Khaledin vuonna 1993 julkaisema studioalbumi. Albumin tuottivat Don Was ja Philippe Eidel. Albumin kappale Alech Taadi soitetaan myös elokuvassa The Fifth Element – puuttuva tekijä. Kaikkien kappaleiden sanoitukset ovat arabiaksi. Helsingin Sanomien musiikkitoimitus otti albumin mukaan vuoden 1993 päätteeksi tekemäänsä Vuoden levyt -koosteeseen. == Kappaleet == # # # # # # # # # # == Arviot == * Allmusic: Allmusic review == Lähteet == Luokka:Khaledin albumit Luokka:Vuoden 1993 albumit
Tuottaja

Tuottaja on mikä tahansa tuotantotoimintaa tekevä taho, jolla on tietyissä tilanteissa jokin erityisen määritelty merkitys: * Julkisessa palvelutuotannossa puhuttaessa tilaaja-tuottajamallissa. * Tuottaja taloustieteellisenä terminä * Biologiassa tuottaja on autotrofi eli yhteyttämiskykyinen eliö. * Maataloustuottaja Tuottaja eri kulttuurialoilla: * Tuottaja musiikin äänityksessä * Äänitetuottaja, musiikkituottaja * Tuottaja elokuva-alalla * Tuottaja teatterialalla * Tuottaja televisiossa * Tuottaja radiossa * Tuottaja videopelialalla. Luokka:Seulonnan keskeiset artikkelit
Sahra (albumi)

Sahra on Khaledin vuonna 1996 julkaisema studioalbumi. Sen tuottivat Don Was, Philippe Eidel, Jean-Jacques Goldman ja Clive Hunt. Levy on suurimmilta osin arabiankielinen, mutta kappaleet "Aïcha" ja "Le Jour Viendra" ovat ranskankielisiä ja "Ki Kounti" osin espanjankielinen. Albumilla oli vierailevina artisteina I Threes, Saúl Hernández ja räppärit Akhenaton ja Shurik'n. Khaled omisti albuminsa vaimolleen Samiralle ja tyttärelleen Sarah'lle, joista jälkimmäiseltä levy on saanut myös nimensä. == Kappaleet == # Sahra # Oran Marseille (Oran mix) # Aïcha # Lillah # Ouelli El Darek (mukana I Threes) # Detni Essekra # Walou Walou # Ki Kounti (mukana Saúl Hernández) # Wahrane Wahrane # Haya Haya # Mektoubi # Hey Ouedi # Oran Marseille (mukana Akhenaton and Shurik'n) # Sratli # Le Jour Viendra == Arviot == * Allmusic: Allmusic review == Lähteet == Luokka:Khaledin albumit Luokka:Vuoden 1996 albumit
Karvasmäki

Karvasmäki () on Espoon kaupunginosa. Se sijaitsee Turunväylän ja Kehä III:n risteyksessä. Alue on tunnettu kivikautisena asuinpaikkana löydöksiensä perusteella. Löydöksinä on ollut esimerkikso kivikautisia asuinpaikkalöytöjä, keramiikkaa, kvartsiesineitä ja kvartsi-iskoksia. Karvasmäessä sijaitsee Suomen ensimmäinen Ikea-tavaratalo, joka avasi ovensa vuonna 1996. == Nimi == Karvasmäen ruotsinkielinen nimi Karvasbacka on todennäköisesti talonnimi, kenties Karvainen tai Karvala, joka perustuu joko erityisen karvaisen isännän lisänimeen tai ruohoista järveä tarkoittaneeseen luontonimeen. Nimen vanhoja kirjoitusasuja ovat Karwädzbacka (1492, Karpsbacka (1544) ja Karusby (1555). Nykyinen suomenkielinen vastine on mukailtu myöhemmin ja vahvistettu vuonna 1965. == Historia == Suuri Rantatie eli Kuninkaantie oli keskiajalta lähtien tärkeä maantieyhteys, joka kulki Jorvaksesta Karvasmäen kautta Bemböleen. Nykyinen Glims toimi kestikievarina. Autoliikenteen kasvaessa 1920-luvulla Karvasmäen läpi kulkeva vanha Turuntie kunnostettiin ja sitä jatkettiin uudella tiellä länteen. Nykyisin Turunväylänä tunnetun Tarvontien rakentaminen alkoi vuonna 1956 ja se valmistui vuonna 1962. Karvasmäen läpi kulkeva Tarvontie oli Suomen ensimmäinen moottoritie ja se kulki Helsingin Munkkiniemestä Espoon Gumböleen. Karvasmäen läpi kulkeva Kehä III rakentui vaiheittain vuosina 1963–1968. Väylä linjattiin kulkemaan Jorvaksesta Pitkäjärven pohjoispuolen kautta Vantaalle. Bembölen alueen suuria viljelysmaita jäi Kehä III:n alle. == Väestö == === Väkiluvun kehitys === ==Lähteet== *
Yhdistetyn maailmancup 1988–1989

Yhdistetyn maailmancupin kaudella 1988–1989 järjestettiin yhdeksän osakilpailua. ==Osakilpailut ja voittajat== Päivämäärä Paikka Kilpailu Voittaja Tulokset 17\. joulukuuta 1988 Saalfelden Gundersen K90/15 km Trond- Arne Bredesen 29\. joulukuuta Oberwiesenthal Gundersen K90/15 km Knut Tore Apeland 7\. tammikuuta 1989 Schonach Gundersen K90/15 km Hippolyt Kempf 14\. tammikuuta Reit im Winkl Gundersen K90/15 km Trond-Arne Bredesen 21\. tammikuuta Breitenwang Gundersen K90/15 km Bård Jørgen Elden 3\. maaliskuuta Oslo Gundersen K120/15 km Trond Einar Elden 11\. maaliskuuta Falun Gundersen K90/15 km Trond Einar Elden 18\. maaliskuuta Lake Placid Gundersen K90/15 km Trond-Arne Bredesen 25\. maaliskuuta Thunder Bay Gundersen K90/15 km Hippolyt Kempf ==Maailmancupin kokonaiskilpailun kymmenen parasta== Sija Urheilija Maa Pisteet 1\. Trond-Arne Bredesen 119 2\. Klaus Sulzenbacher 109 3\. Hippolyt Kempf 94 4\. Bård Jørgen Elden 89 5\. Knut Tore Apeland 83 6\. Trond Einar Elden 77 7\. Allar Levandi 52 8\. Andrei Dundukov 48 9\. Fabrice Guy 47 10\. Thomas Abratis 46 *Täydellinen pistetaulukko FIS:n tietokannassa 1988–1989 Luokka:Vuoden 1988 urheilu Luokka:Vuoden 1989 urheilu
Kodin pyhittäminen

Kodin pyhittäminen on ortodoksisen kirkon kirkollinen toimitus. Ortodoksisessa kirkossa pyhitetään monenlaisia maallisiakin asioita. Kirkollisten kohteiden lisäksi pyhitetään esimerkiksi koteja, työpaikkoja, autoja ja muita kulkuvälineitä jne. Ortodoksinen kirkko käyttää mieluummin termiä kodin pyhittäminen kuin luterilaisten käyttämää termiä kodin siunaaminen. Toinen ortodoksien käyttämä termi on myös kodin vihkiminen. Pyhittäminen voidaan tehdä kahden eri kaavan mukaan. Mikäli kotona toimitetaan pieni vedenpyhitys, koko toimitus on hieman pidempi, sillä siihen sisältyy siis ensin veden pyhittäminen ja sitten pyhitetyllä vedellä kodin pyhittäminen. Pyhittäminen voidaan tehdä myös papin mukanaan tuomalla pyhitetyllä vedellä. == Aiheesta muualla == *Kodin pyhittäminen / Ortodoksi.net Luokka:Ortodoksiset kirkolliset toimitukset Luokka:Kirkolliset toimitukset
Mỹ Sơn

Mỹ Sơn on temppeleistä ja torneista koostuva rakennusyhdistelmä Quảng Namin provinssissa, Vietnamissa. Se sijaitsee 69 kilometriä lounaaseen Đà Nẵngin satamakaupungista. Mỹ Sơnin rakennukset rakennettiin 300- ja 1100-lukujen välisenä aikana. Rakennukset kuuluvat Unescon maailmanperintöluetteloon vuodesta 1999. == Lähteet == == Aiheesta muualla == Luokka:Hindutemppelit Luokka:Uskonnolliset rakennukset Vietnamissa Luokka:Unescon maailmanperintökohteet Vietnamissa
CeCILL

CeCILL (CEA CNRS INRIA Logiciel Libre) on lisenssi vapaata ohjelmistoa varten. Lisenssi on tarkoitettu yhteensopivaksi GNU GPL:n kanssa. Sen kehittivät yhteistyössä Commissariat à l'Énergie Atomique ("Atomienergiakomissio"), Centre national de la recherche scientifique ("Kansallinen tieteentutkimuskeskus") ja Institut national de recherche en informatique et en automatique ("Kansallinen informaatio- ja automaatioinstituutti"). ==Aiheesta muualla== * http://www.cecill.info/index.en.html - kotisivu Luokka:Tekijänoikeus
William Gibson

William Ford Gibson (s. ) on yhdysvaltalainen, nykyisin Vancouverissa Kanadassa asuva tieteiskirjailija, joka tunnetaan erityisesti kyberpunkin perusteoksena pidetystä esikoisromaanistaan Neurovelho (1984). Teosta on pidetty jopa 1980-luvun vaikutusvaltaisimpana tieteisromaanina.Maaria Pääjärvi: William Gibson. Teoksessa Neurovelho on voittanut Nebula-, Philip K. Dick- ja Hugo-palkinnot. Lisäksi Gibsonin Mona Lisa ja Virtuaalivalo ovat voittaneet Aurora-palkinnon. Gibsonin teos Neurovelho toi kyberavaruuden käsitteen valtavirran tietoisuuteen. Gibson nimesi käsitteen kyberavaruudeksi pohdittuaan ensin nimiä kuten infoavaruus ja data-avaruus. Aiemmin Vernor Vinge oli esittänyt vastaavan konseptin nimellä "Other Plane" (). Bruce Sterlingin kanssa kirjoitettu teos The Difference Engine on kuvattu steampunk- tyylilajin syntynä (kyberpunkin alalajina). Gibsonin kirjoittaminen on Syyskuun 11. päivän tapahtumien seurauksena muuttunut: hänen sanojensa mukaan aikakausi vaati muuttumista. Hän siirsi kirjoituksensa tulevaisuudesta nykyaikaan koska nykyaika on paljon surrealistisempi kuin mikään keksitty tulevaisuus. == Sovitukset == Gibsonin kirjasta The Peripheral (2014) on tehty sovitus televisiosarjaksi. Elokuva Johnny Mnemonic – kuoleman kuriiri perustuu Gibsonin novelliin. == Teokset == === Sprawl-trilogia === * * * === Bridge- trilogia === * * Idoru (1996) ISBN 9780425190456 * All Tomorrow's Parties (1999) ISBN 9780425190449 === Blue Ant -trilogia === * * Spook Country (2007) ISBN 9780399154300 * Zero History (2010) ISBN 9780399156823 === Jackpot -trilogia === Trilogiassa julkaistut osat: * The Peripheral (2014) ISBN 9780399158445 * Agency (2020) ISBN 110198693X * Jackpot (tulossa)https://twitter.com/greatdismal/status/1288318396249944064?lang=en === Muut === * The Difference Engine (1990), Bruce Sterlingin kanssa. ISBN 0-575-04762-3 === Suomennetut novellit === * ”Gernsbackin kontinuumi” (The Gernsback Continuum, 1981). Teoksessa * ”New Rose Hotellissa” (New Rose Hotel, 1981). Suomentanut Eva Jaeger. Tähtivaeltaja 3/1986. * ”Punatähti, talvirata” (Red Star, Winter Orbit, 1983). Teoksessa Peililasit. == Lähteet == == Aiheesta muualla == * Kotisivut * *William Gibson Science Fiction Awards Database -sivustolla Luokka:Yhdysvaltalaiset novellikirjailijat Luokka:Yhdysvaltalaiset tieteiskirjailijat Luokka:Vuonna 1948 syntyneet Luokka:Elävät henkilöt Luokka:Hugo-palkinnon saajat
Yhdistetyn maailmancup 1989–1990

Yhdistetyn maailmancupin kaudella 1989–1990 järjestettiin yhdeksän osakilpailua. ==Osakilpailut ja voittajat== Päivämäärä Paikka Kilpailu Voittaja Tulokset 16\. joulukuuta 1989 Sankt Moritz Gundersen K90/15 km Hippolyt Kempf 6\. tammikuuta 1990 Reit im Winkl Gundersen K90/15 km Klaus Sulzenbacher 14\. tammikuuta Saalfelden Gundersen K90/15 km Klaus Sulzenbacher 19\. tammikuuta Murau Gundersen K90/15 km Klaus Sulzenbacher 10\. helmikuuta Leningrad Gundersen K90/15 km Fred Børre Lundberg 17\. helmikuuta Štrbské Pleso Gundersen K90/15 km Klaus Sulzenbacher 2\. maaliskuuta Lahti Gundersen K90/15 km Knut Tore Apeland 9\. maaliskuuta Örnsköldsvik Gundersen K90/15 km Klaus Sulzenbacher 16\. maaliskuuta Oslo Gundersen K120/15 km Andrei Dundukov ==Maailmancupin kokonaiskilpailun kymmenen parasta== Sija Urheilija Maa Pisteet 1\. Klaus Sulzenbacher 164 2\. Allar Levandi 135 3\. Knut Tore Apeland 99 4\. Fred Børre Lundberg 94 5\. Thomas Abratis 84 6\. Fabrice Guy 81 7\. Trond Einar Elden 78 8\. Andrei Dundukov 53 9\. Günther Csar 49 10\. Vasili Savin 44 10\. Hippolyt Kempf 44 *Täydellinen pistetaulukko FIS:n tietokannassa 1989–1990 Luokka:Vuoden 1989 urheilu Luokka:Vuoden 1990 urheilu
Kapellskärin satama

thumb|250px|Kapellskärin satama. Kapellskärin satama (, aiemmin Kappelskär) sijaitsee Itämeren rannalla Ruotsissa, Norrtäljen kunnassa. Kapellskäristä Tukholmaan on noin 90 kilometriä. Sataman omistaa Roslagshamnar AB, joka on osa Tukholman satamat -satamayhtiötä. Kapellskärin satama työllistää parhaimmillaan 200 henkilöä kesäisin. Reittejä liikennöivät Tallink, DFDS Seaways (entinen Baltic Scandinavian Lines) ja Finnlines. == Satamasta liikennöivät laivat == Varustamo Laiva Reitti Tallink M/S Sailor Kapellskär–Paldiski M/S Regal Star Finnlines M/S Finncanopus Kapellskär–Långnäs–Naantali M/S Finnsirius DFDS Seaways M/S Sirena Seaways Kapellskär–Paldiski == Historiaa == Vuonna 1959 yksi ensimmäisistä ruotsinlaivalinjoista Vikinglinjen liikennöi Suomen Korppoosta Maarianhaminan kautta Norrtäljen Gräddöhön, josta liikenne siirrettiin pian viisi kilometriä etelämmäs Kapellskäriin. Silja Linen edeltäjän Siljavarustamon M/S Holmia liikennöi Kapellskärin ja Paraisten väliä vuosina 1967–1968, mutta vuonna 1971 muodostetun Silja Linen keskittyessä Tukholman Värtaniin Kapellskärin käyttö heidän osaltaan päättyi. Sen sijaan vuonna 1966 perustettu kolmen varustamon yhteisyritys Viking Line otti nopean Naantali–Kapellskär-reitin heti yhdeksi keskeisimmistä tuotteistaan. Viking käytti Kapellskäriä aina 1990-luvun puoleenväliin saakka. 1970- ja 1980-luvun vaihteessa Kapellskäriin valmistui uusi terminaali ja uusi nopea tieyhteys Tukholmasta. == Katso myös == * Eurooppatie E18 == Lähteet == == Aiheesta muualla == *Tukholman satamat Luokka:Norrtäljen kunnan rakennukset ja rakennelmat Luokka:Ruotsin Itämeren satamat
Huijauslasku

Huijauslasku tai valelasku tarkoittaa laskua, joka näyttää oikealta, mutta siinä todellisuudessa laskutetaan palvelusta, jota yritys tai henkilö ei ole tilannut ja joka yleensä on täysin arvoton. Laskun lähettäminen palvelusta, jota yritys ei ole tilannut, on rikos. Huijauslaskun lähettäjäyrityksen nimi on yleensä valittu muistuttamaan jotain täysin rehellisellä pohjalla toimivaa yritystä. Huijaus perustuu siihen, että kun laskuja lähetetään tuhansia kappaleita, aina joku maksaa vahingossa. Huijauslaskuja on usein lähetetty kesäisin, kun yrityksissä on paljon kesätyöntekijöitä maksuliikennettä hoitamassa. Tällöin huijauksen onnistumistodennäköisyys paranee. ==Miten toimia== Jos saa laskun palvelusta, jota ei ole tilannut, on siitä syytä tehdä rikosilmoitus poliisilaitoksella. Laskusta voi kertoa myös tiedotusvälineille suoraan. Yleensä huijauslaskut uutisoidaan ainakin sanomalehtien pikku- uutisina. Suomessa lisäksi Muskrat -nimisellä verkkosivustolla pidetään yllä varoituslistaa huijauslaskuista, jonne voi tehdä varoituksen. Kaikki tilisiirron sisältävät laskut eivät ole huijauslaskuja. Esimerkiksi katsastusasemat ovat jo 1990-luvulta alkaen markkinoineet palveluaan tilisiirrolla, jonka maksamalla pystyy varaamaan katsastusajan. Hyvän liiketavan mukaisessa tilisiirron sisältävässä tarjouksessa kuitenkin sanotaan selvästi, jopa korostaen, että maksua ei ole pakko suorittaa vaan kyse on vain tarjouskirjeestä. == Tunnettuja huijauslaskutapauksia == * Suomen Invalidiliitto (muistuttaa rehellistä Invalidiliitto ry:tä) Keijo P. M. Salon yritys * Suomen Yrittäjäliitto (tarkoitus sekoittaa Suomen Yrittäjät ry:een) * Syöpäsairaiden tuki ry ja Solia Oy (yli miljoonan euron rahastus syöpäsairaiden nimissä) Simo Olavi Laakso ja Keijo P. M. Salo pääepäiltyjä * Markus Pönkä * Directa ==Aiheesta muualla== * http://www.saunalahti.fi/paskis/ojan.net/index2.htm Pönkäleen uhrin seikkaperäinen selvitys Pasi Pöngän huijauksen toimintatavoista vuodelta 2004 Luokka:Talousrikollisuus Luokka:Huijaukset
Yhdistetyn maailmancup 1990–1991

Yhdistetyn maailmancupin kaudella 1990–1991 järjestettiin yhdeksän osakilpailua. ==Osakilpailut ja voittajat== Päivämäärä Paikka Kilpailu Voittaja Tulokset 16\. joulukuuta 1990 Trondheim Gundersen K90/15 km Fred Børre Lundberg 29\. joulukuuta Oberwiesenthal Gundersen K90/15 km Klaus Sulzenbacher 5\. tammikuuta 1991 Schonach Gundersen K90/15 km Fred Børre Lundberg 12\. tammikuuta Bad Goisern Gundersen K90/15 km Klaus Sulzenbacher 2\. maaliskuuta Lahti Gundersen K90/15 km Trond Einar Elden 8\. maaliskuuta Falun Gundersen K90/15 km Trond Einar Elden 15\. maaliskuuta Oslo Gundersen K120/15 km Trond Einar Elden 23\. maaliskuuta Sankt Moritz Gundersen K90/15 km Klaus Sulzenbacher ==Maailmancupin kokonaiskilpailun kymmenen parasta== Sija Urheilija Maa Pisteet 1\. Fred Børre Lundberg 142 2\. Klaus Sulzenbacher 137 3\. Trond Einar Elden 123 4\. Hippolyt Kempf 78 5\. Allar Levandi 60 6\. Fabrice Guy 59 7\. Masashi Abe 54 8\. Knut Tore Apeland 52 9\. Frode Moen 37 10\. Hans-Peter Pohl 34 10\. Thomas Abratis 34 10\. Klaus Ofner 34 *Täydellinen pistetaulukko FIS:n tietokannassa 1990–1991 Luokka:Vuoden 1990 urheilu Luokka:Vuoden 1991 urheilu
Nokka

Nokka on linnun leukaluiden päälle ja jatkeeksi kasvanut kokonaan tai osittain sarveistunut ihon muodostuma. Lintujen lisäksi myös vesinokkaeläimillä, kalmareilla ja mustekaloilla on nokka.Lajunen ym. 2016, s. 45. Linnut käyttävät nokkaansa ravinnon pyydystämiseen, siementen kuorimiseen ja rikkomiseen sekä saaliseläinten palotteluun.Luonnossa: Linnut 1, 2007, s. 186. Helteellä linnut jäähdyttelevät itseään nokan kautta. == Kehitys == Nokka oli jo lintuja edeltäneillä liskolinnuilla. Niiden nokassa tosin oli hampaita, joita yhdelläkään linnulla ei enää ole. == Rakenne == Nokka muodostuu leukaluista, joiden päällä on sarveistuppi. Monilla lintulajeilla sarveistuppi on kuollut, mutta toisilla siinä on verisuonitus ja hermotus. Joillain lajeilla nokan väri muuttuu kesästä talveen. Sorsalinnuilla nokan kärjessä on kova kärjen reunus eli nokkakynsi. Jalohaukoilla on ylänokan tyvessä paksunnos eli vahanokka. Joidenkin lajien poikasilla on ylänokan kärjessä valkoinen munahammas, jolla ne puhkaisevat munankuoren kuoriutuessaan.Koko perheen suuri lintukirja, 1994, s. 14. Monen lajin sierainaukot peittää pehmeä kalvo.Uusi suuri eläinkirja, toinen osa, 1974, s. 106. Nokan muoto riippuu linnun käyttämän ravinnon laadusta. Nokkia on hyvin erilaisia: hentoja ja rotevia, pitkiä ja lyhyitä, putkimaisia ja kartiomaisia, suoria ja käyriä joko ylös- tai alaspäin, eri tavoin koukkumaisia, litteitä, sileäreunaisia ja hammasreunaisia.Uusi suuri eläinkirja, toinen osa, 1974, s. 106. Petolinnuilla on koukkumainen terävä nokka. Siemeniä syövien peippolintujen nokka on lyhyt ja kartiomainen. Kahlaajilla on pitkä, hento nokka, joka soveltuu pikkueläinten poimintaan liejusta ja mudasta. Sorsalintujen litteä sälönokka soveltuu erinomaisesti siivilöimään ravintoa vedestä. Tikka naputtelee voimakkaalla talttamaisella nokallaan hyönteisiä lahoista puunrungoista ja kaivertaa pesäkolonsa terveeseenkin puuhun. Joidenkin lintujen kuten lunnin nokka soveltuu hyvin myös kalojen kuljettamiseen. Nokan värillä on ratkaiseva merkitys monien lajien parinmuodostuksessa, ja harmaalokkien poikasille emon keltaisessa nokassa oleva punainen täplä on suuntamerkki, johon ne kurottelevat halutessaan ruokaa.Koko perheen suuri lintukirja, 1994, s. 13–14. ==Lähteet== * * * * ===Viitteet=== ==Aiheesta muualla== Luokka:Lintujen anatomia Luokka:Pää
Yhdistetyn maailmancup 1991–1992

Yhdistetyn maailmancupin kaudella 1991–1992 järjestettiin kahdeksan osakilpailua. ==Osakilpailut ja voittajat== Päivämäärä Paikka Kilpailu Voittaja Tulokset 16\. joulukuuta 1991 Štrbské Pleso Gundersen K90/15 km Fabrice Guy 21\. joulukuuta Courchevel Gundersen K90/15 km Fabrice Guy 4\. tammikuuta 1992 Schonach Gundersen K90/15 km Fabrice Guy 11\. tammikuuta Breitenwang Gundersen K90/15 km Klaus Sulzenbacher 18\. tammikuuta Murau Gundersen K120/15 km Fabrice Guy 29\. helmikuuta Lahti Gundersen K90/15 km Klaus Sulzenbacher 10\. maaliskuuta Trondheim Gundersen K120/15 km Fabrice Guy 13\. maaliskuuta Oslo Gundersen K120/15 km Fabrice Guy ==Maailmancupin kokonaiskilpailun kymmenen parasta== Sija Urheilija Maa Pisteet 1\. Fabrice Guy 170 2\. Klaus Sulzenbacher 128 3\. Fred Børre Lundberg 123 4\. Klaus Ofner 69 5\. Trond Einar Elden 50 6\. Knut Tore Apeland 43 7\. Frode Moen 42 7\. Sylvain Guillaume 42 9\. Andreas Schaad 35 9\. František Máka 35 *Täydellinen pistetaulukko FIS:n tietokannassa 1991–1992 Luokka:Vuoden 1991 urheilu Luokka:Vuoden 1992 urheilu
Souad Massi

Souad Massi (s. 1972) on algerialaissyntyinen naislaulaja ja -kitaristi, joka asuu nykyään Pariisissa, Ranskassa. Massi teki vuonna 1999 levytyssopimuksen Island Recordsin kanssa. Hän on tähän mennessä julkaissut kolme albumia. Massi laulaa pääasiassa arabiaksi, mutta hänen levyillään kuulee myös ranskaa sekä jonkin verran espanjaa ja englantia. == Diskografia == *Raoui (2003) *Deb (2004) *Mesk Elil (2005) == Aiheesta muualla== * http://www.africanmusiciansprofiles.com/souadm.htm * http://www.bbc.co.uk/radio3/womad2004/souad_massi.shtml Luokka:Algerialaiset kitaristit Luokka:Algerialaiset laulajat Luokka:Vuonna 1972 syntyneet Luokka:Elävät henkilöt
Għana

Għana on maltalaisen kansanmusiikin tyylilaji. Siitä on olemassa viisi eri alalajia. Għanan improvisoitua muotoa kutsutaan nimellä "spirtu pront". == Tunnettuja artisteja == *Fredu Abela (1944-2003) *Ġammari Spiteri (1907-1962) Luokka:Maltan musiikki Luokka:Kansanmusiikki
Ghana (täsmennyssivu)

Ghana on: *Valtio Länsi-Afrikassa, katso Ghana. *Muinainen Ghanan kuningaskunta Länsi-Afrikassa. *Maltalaista kansanmusiikkia, katso għana.
Yhdistetyn maailmancup 1992–1993

Yhdistetyn maailmancupin kaudella 1992–1993 järjestettiin kahdeksan osakilpailua. ==Osakilpailut ja voittajat== Päivämäärä Paikka Kilpailu Voittaja Tulokset 5\. joulukuuta 1992 Vuokatti Gundersen K90/15 km Kenji Ogiwara 12\. joulukuuta Courchevel Gundersen K120/15 km Kenji Ogiwara 19\. joulukuuta Sankt Moritz Gundersen K90/15 km Kenji Ogiwara 8\. tammikuuta 1993 Schonach Gundersen K90/15 km Fred Børre Lundberg 23\. tammikuuta Saalfelden Gundersen K90/15 km Kenji Ogiwara 5\. maaliskuuta Lahti Gundersen K90/15 km Kenji Ogiwara 12\. maaliskuuta Oslo Gundersen K120/15 km Takanori Kōno 20\. maaliskuuta Štrbské Pleso Gundersen K90/15 km Kenji Ogiwara ==Maailmancupin kokonaiskilpailun kymmenen parasta== Sija Urheilija Maa Pisteet 1\. Kenji Ogiwara 185 2\. Fred Børre Lundberg 115 3\. Takanori Kōno 112 4\. Masashi Abe 94 5\. Allar Levandi 62 6\. Knut Tore Apeland 48 7\. Trond Einar Elden 44 8\. Jean-Yves Cuendet 41 9\. Andreas Schaad 40 10\. Fabrice Guy 39 *Täydellinen pistetaulukko FIS:n tietokannassa 1992–1993 Luokka:Vuoden 1992 urheilu Luokka:Vuoden 1993 urheilu
Mad Season

Mad Season oli yhdysvaltalainen grunge- ja vaihtoehtorock-yhtye. Sen perusti vuonna 1994 Seattlessa Yhdysvalloissa kolme tunnettua yhtyeen jäsentä, Alice In Chainsin, Pearl Jamin ja Screaming Treesin. Mad Season ehti julkaista urallaan yhden albumin, Aboven, joka ilmestyi vuonna 1995. Yhtyeen kappaleita on muun muassa "River Of Deceit". == Historia == Pearl Jamin Mike McCready, Screaming Treesin Barret Martin ja John Baker Saunders olivat yhtyeen perustajajäsenet. He kirjoittivat yhdessä sellaiset kappaleet kuin "Wake Up" ja "River Of Deceit", jotka päätyivät myöhemmin Mad Seasonin albumille. McCready pyysi lopulta Layne Staleyn Alice In Chainsista mukaan kuvioihin täyttämään laulajan paikan. Yhtye soitti ensimmäisen keikkansa lokakuussa 1994 The Crocodile Cafessa Seattlessa, josta seurasi kaivattua suosiota. Näihin aikoihin yhtye kutsui vielä itseään nimellä The Gacy Bunch. Tammikuussa 1995 yhtye esiintyi Pearl Jamin Self-Pollution -radiolähetyksessä, esittäen kappaleet Lifeless Dead ja I Don't Know Anything. Tästä seurasi vielä enemmän suosiota ja lopulta jäsenet päätyivät studioon levyttämään ainoaksi jäänyttä albumiaan, samalla vaihtaen nimensä Mad Seasoniksi. Albumin levyttämiseen kutsuttiin mukaan myös Screaming Treesin laulaja ja keulakuva Mark Lanegan, joka esiintyy kappaleella Long Gone Day. Above saavutti lopulta sijan 24. Billboard 200-listalla myyden kultaa samana vuonna Yhdysvalloissa. Mad Season meni tauolle kevään 1995 keikkailujen jälkeen, jäsenien keskittyessä enemmän muihin yhtyeisiinsä. Samana vuonna julkaistiin vielä konserttitaltiointi Live At The Moore Theatre, joka soitettiin Seattlen Moore Theatherissa 29. huhtikuuta 1995. Tämän jälkeen Mad Season käytännössä lopetti toimintansa. Kitaristi McCready yritti saada yhtyeen jälleen toimintaan vuonna 1997, mutta laulaja Layne Staleyn terveys oli huumeiden käytön seurauksena jo siinä vaiheessa niin huono, ettei uudelleenlämmittelystä tullut mitään. Myöhemmin samana vuonna McCready kutsui albumilla laulajana vierailleen Laneganin päälaulajaksi Staleyn tilalle, samalla yhtye vaihtoi nimensä Disinformation- nimiseksi. Erinäisten kiireiden vuoksi tästäkään kokoonpanosta ei tullut valmista, ja viimeinen naula Mad Seasonin/Disinformationin arkkuun lyötiin, kun yhtyeen basisti John Baker Saunders kuoli heroiinin yliannostukseen vuonna 1999. Kolme vuotta myöhemmin, huhtikuussa 2002 Staley kuoli niin ikään huumeisiin, heroiinin ja kokaiinin yliannostukseen. == Kokoonpano == * Layne Staley - Laulu * Mike McCready - Kitara * John Baker Saunders - Basso * Barrett Martin - Rummut * Mark Lanegan - Laulu * Skerik - Saksofoni, lyömäsoittimet == Diskografia == === Albumit === * Above (14. maaliskuuta 1995) === Singlet === * River Of Deceit (1995) * I Don't Know Anything (1995) * Long Gone Day (1995) === Videot === * Live at the Moore (VHS, 1995) === Muut julkaisut === * Working Class Hero: A Tribute To John Lennon (kappale I Don't Wanna Be A Soldier) == Videot == * Live At Moore Theatre (1995) Luokka:Yhdysvaltalaiset yhtyeet
Yhden hitin ihme

Yhden hitin ihmeeksi () kutsutaan artistia tai yhtyettä, jolla on ollut vain yksi suurta suosiota saavuttanut kappale eli ”hitti”.100 Parasta Yhden Hitin Ihmettä nrj.fi archive.org Se, miten yhden hitin ihme määritellään, riippuu myös paikasta. Monet kotimaassaan suositut artistit voivat olla ulkomailla tunnettuja vain yhdestä kappaleestaan. Joskus yksi iso hitti on niin iso, että muut menestyneet kappaleet unohtuvat. ==Esimerkkejä yhden hitin ihmeistä== * Johann Pachelbel – ”Kaanon D-duurissa” (1680) * Anton Karas – ”The Third Man Theme” elokuvasta Kolmas mies (1949)Bruce Eder: Anton Karas: Biography Allmusic. Viitattu 20.6.2021. * The Trashmen – “Surfin’ Bird” (1963) * Zager & Evans – ”In the Year 2525” (1969) (ainoa esittäjä, jonka ainoa hitti on noussut sekä Yhdysvaltain että Britannian listaykköseksi, mutta jonka mikään muu kappale ei ole saavuttanut kummassakaan maassa listasijoitusta) * Anita Ward – ”Ring My Bell” (1979) * Aneka – ”Japanese Boy” (1981) * F. R. David – ”Words” (1982) * Murray Head – ”One Night In Bangkok” (1984) * Fiction Factory - Feels Like Heaven (1983) * Sheila E. – ”The Glamorous Life” (1984) * M/A/R/R/S – ”Pump Up the Volume” (1987) * Kaoma – ”Lambada” (1989) * Alannah Myles – ”Black Velvet” (1989) (VH1 #79) * 4 Non Blondes – ”What’s Up” (1993) * Las Ketchup – ”The Ketchup Song” (2002) * O-Zone – ”Dragostea din tei” (2003) === VH1:n lista 100 suurimmasta yhden hitin ihmeestä === Vuonna 2002 yhdysvaltalainen VH1-musiikkikanava esitti ohjelman, jossa esitettiin sata suurinta yhden hitin ihmettä. Listan kärkikymmenikkö oli: # Los del Río – ”Macarena” (1996) # Soft Cell – ”Tainted Love” (1982) # Dexys Midnight Runners – ”Come On Eileen” (1982) # Right Said Fred – ”I’m Too Sexy” (1991) # Toni Basil – ”Mickey” (1982) # Baha Men – ”Who Let the Dogs Out?” (2000) # Vanilla Ice – ”Ice Ice Baby” (1990) # A-ha – ”Take on Me” (1985) # Gerardo – ”Rico Suave” (1991) # Nena – ”99 Luftballons” (1984) Listalle sijoitetulla A-halla oli ”Take on Me” -kappaleen lisäksi hittisingle ”The Sun Always Shines on TV” sekä James Bond -elokuvan tunnuskappale ”The Living Daylights”. ==Lähteet== Luokka:Populaarimusiikki
Ilmee

Ilmee () oli kappeliseurakunta Rautjärven seurakunnassa luovutetussa Karjalassa. Ilmeen kirkon kellotorni on kunnostettu 1997. ==Historia== Ilmeen kylä liitettiin Hiitolaan Pähkinäsaaren rauhassa 1323. Tämän jälkeen Ilmee oli lähes 600 vuotta (1323–1896) enemmän tai vähemmän kiinteästi osana Hiitolaa. Seuraavat yli 40 vuotta (1897–1940) Ilmee kuului kokonaan Rautjärveen. Moskovan rauhassa Ilmee jakaantui taas kahtia, tällä kertaa Metsäkylän kohdalta, josta suurin osa sekä Torsankylä Ilmeestä jäivät Suomen puolelle. Koko muu Ilmee luovutettiin Neuvostoliitolle. ==Kyliä== Ilmee on ollut jakautuneena kahteen osaan: Iso-Ilmeeseen eli Hiitolan Ilmeeseen ja Pieneen eli Rautjärven Ilmeeseen. Vuonna 1930 nämä kaksi kylää olivat virallisesti jakaantuneet useaan pienempään kylään. ===Iso-Ilmee=== * Keskikylä * Koskenkylä * Metsäkylä * Salokylä * Torsankylä ===Rautjärven Ilmee=== * Vanha- Ilmee * Siisiälä * Hynnilä == Katso myös == * Uskonto Etelä-Karjalassa == Aiheesta muualla == *Ilmeen kotisivut Luokka:Rautjärven kylät Luokka:Hiitola Luokka:Luovutettujen alueiden evankelis-luterilaiset seurakunnat Luokka:Lahdenpohjan piirin asutut paikat
Yrjö Pessi

Yrjö Pessi (30. elokuuta 1926 Kaukola – 2. joulukuuta 2021 Espoo) oli suomalainen professori, vuorineuvos ja Kemiran pääjohtaja (1975–1990). Pessi oli Leteensuon koeaseman johtaja 1957–1964.Suoseura (PDF) Pessi toimi myös lyhyen ajan Maatalouden tutkimuskeskuksen maanviljelyskemian ja -fysiikan professorina 1973–1974, ja Professoriliitto valitsi Pessin vuonna 1985 vuoden professoriksi. Hänet vihittiin tekniikan kunniatohtoriksi vuonna 1988. Eläkkeelle jäätyään Pessi laati laskelman Karjalan palautuksen taloudellisesta kannattavuudesta. Hän päätyi tulokseen, ettei siitä olisi nettomenoja Suomen valtiontaloudelle. Hän oli myös mukana Pro Karelian työryhmässä, joka valmisti ”Karjalan reformin”, selvityksen palautuksen vaikutuksista. == Kirjallinen tuotanto == * * * * * * * * * * * ==Lähteet== ==Aiheesta muualla== * *Yrjö Pessin muistokirjoitus Helsingin Sanomissa Luokka:Suomalaiset elinkeinoelämän vaikuttajat Luokka:Suomalaiset professorit Luokka:Vuorineuvokset Luokka:Suomalaiset maataloustieteilijät Luokka:Vuonna 1926 syntyneet Luokka:Vuonna 2021 kuolleet
Haruspurje

Haruspurje on purjealuksen pituussuunnan mukainen purje. Sen etuliikki on kiinnitetty harukseen eli vaijeriin, joka kulkee eteen- ja tavallisesti alaspäin mastosta laivan tai veneen kanteen, kokkapuuhun tai toiseen mastoon. Keulaharuspurje on kiinnitetty keulapuun ja etumaisen maston väliin ja väliharuspurje puolestaan mastojen väliin. Haruspurje voidaan yhdistää spinaakkeriin. Useimmat haruspurjeet ovat kolmikulmaisia, mutta on olemassa myös nelikulmaisia haruspurjeita. == Lähteet == Luokka:Purjealuksen rakenne
Night Watch – yövahti

Night Watch – yövahti (, Notšnoi Dozor; myös Yövahti) on vuonna 2004 valmistunut venäläinen elokuva. Elokuva on yksi harvoista 2000-luvulla länsimaissa laajaan teatterilevitykseen päässeistä venäläisistä elokuvista. Elokuva on nykyajan Moskovaan sijoittuva fantasiatarina, jossa hyvät Muukalaiset yrittävät pitää kurissa pahoja Muukalaisia (vampyyreita). Elokuva on perustuu Sergei Lukjanenkon viisiosaisen Yöpartio-romaanisarjan (1998–2012) ensimmäiseen osaan Yöpartio. Jatkoelokuva Day Watch julkaistiin 1.1.2006. Lukjanenkon romaanisarjan seuraavien osien filmatisointi- tai julkaisuaikataulusta ei ole tietoa. ==Juoni== Tuhat vuotta sitten käytiin suuri taistelu Valon ja Pimeyden voimien välillä. Taistelu päättyi tasatilanteeseen, ja sen jälkeen on vallinnut hutera rauha. Valon voimat muodostivat Yövartion, joka pyrkii rajoittamaan pimeyden voimien toimintaa esimerkiksi pitämällä kurissa luvattomat metsästäjät. Pimeyden voimat taas muodostivat Päivävartion, joka valvoo Yövartion toimintaa. Elokuvien päähenkilö on Moskovassa elävä Anton, joka saatuaan tietää olevansa Muukalainen päätyy työskentelemään Yövartiossa. == Näyttelijöitä == ==Aiheesta muualla== * Elokuvan virallinen kotisivu Luokka:Fantasiaelokuvat Luokka:Vampyyrielokuvat Luokka:Venäläiset elokuvat Luokka:Vuoden 2004 elokuvat Luokka:Timur Bekmambetovin ohjaamat elokuvat Luokka:Searchlight Picturesin elokuvat